Brides In Bloom

**Brides in Bloom** on Eesti rokkansambel, mis aktiivselt tegutses aastatel 2003–2011. 

Bänd sai tuntuks oma energiliste esinemiste, meloodilise roki ja tugevate *live*-kontsertide poolest. Nende looming kombineeris kaasaegse ja klassikalise roki elemente, luues omanäolise ja äratuntava helikeele. Brides in Bloom esines sellistel Eesti festivalidel nagu Õllesummer, Hard Rock Laager, Green Christmas jne ning oli soojendusansambliks sellistele välismaa artistidele ja ansamblitele nagu Alice Cooper, Foreigner, Paradise Lost ja The Rasmus. 

## Ajalugu
Brides in Bloom loodi oktoobris 2003, kui meediaüliõpilased Mikk Tammepõld ja Martti Leetsar otsustasid ühendada jõud pärast oma varasemate bändide lagunemist. Algkoosseisus olid veel Martin Saaremägi, Riivo Torstenberg ja Kaarle Kannelmäe.

2005. aastal andis bänd välja debüüt-EP "No Excuses", mis sisaldas nelja lugu. Sel perioodil tegutses ansambel aktiivselt ja kogus endale tugeva fännibaasi. Nad esinesid vabaõhufestivalidel ja klubides ning nende singlid jõudsid raadiojaamade esitusloenditesse.

2007. aasta lõpus asus Brides in Bloom salvestama oma teist EP-d, "Love Criminali". Salvestati Soomes Groovelandi stuudios koostöös Aksu Hanttuga (tuntud produtsendi ja miksijana ansamblites Entwine ja Tuoni). EP nimilugu jõudis Raadio 2, Raadio Maniasse ja teistesse raadiojaamadesse ka Soomes, Taanis, Lätis, Brasiilias ja Kanadas.

2011. aastal ilmus bändi ainus täispikk album "Bad and Beautiful", mis sisaldas 15 lugu ning andis läbilõike ansambli parematest lugudest. Pärast seda ei ole Brides in Bloom uut materjali avaldanud, kuid ei ole ka ametlikult läinud "laiali".

## Muusika ja stiil
Brides in Bloomi muusikat iseloomustasid tugevad meloodiad kokkuseotuna emotsionaalse vokaali, lüürika ning dünaamiliste kitarrikäikudega. Ansambli helikeel on tugevalt mõjutatud klassikalisest rokist ning kaasaegsest alternatiivrokist.

Nende *live*-esinemisi kirjeldati kui energilisi ja emotsionaalseid, kus nad suutsid luua erilise atmosfääri – mis sidus bändi ja kuulajad üheks tervikuks.

Nende tuntumate lugude hulka kuuluvad "Love Criminal" (2007), "Tuleb ette" (2007), "No Excuses" (2005), "Believe" (2006), "Another Way" (2005), "The Ride" (2005), "Push Comes To Shove" (2004)

## Pärand ja mõju
Brides in Bloom jättis Eesti alternatiivroki skeenele tugeva jälje, olles üks enim kõneainet pakkunud 2000. aastate alguse bände. Mõne aastaga ehitati üles fännibaas, mis ansambli tegevuse kõrghetkedel tõi kokku korduvalt Rock Cafe'sse täismaja. Nende muusika jõudis väga paljude noorteni, kes on saanud sellest tohutut inspiratsiooni ning julgust hakata ise tegelema muusikaga. 

## Koosseis
Ansamblis on kaasa teinud
*Mikk Tammepõld – vokaal
*Martti Leetsar – kitarr
*Martin Saaremägi – kitarr (2003–2006)
*Taavi Langi – kitarr (al. 2006)
*Riivo Torstenberg – bass (2003–2007)
*Viljar Norman – bass (al. 2007)
*Priit Mägi – trummid (2006–2011)
*Kaarle Kannelmäe – trummid (2003–2006)

## Diskograafia
### Albumid
*"Bad And Beautiful" (2011)

### EP-d
*"Love Criminal" (2007)
*"No Excuses" (2005)

### Singlid

* "Ta tuli" (2008)
* "Love Criminal" (2007)
* "Tuleb ette (2007)
* "Believe" (2006)
* "No Excuses" (2005)
* "Another Way" (2005)
* "The Ride" (2005)
* "Push Comes to Shove" (2004)

## Viited

## Välislingid
*Ansambel Brides in Bloom Facebookis
*Ansambel Brides in Bloom Spotifys
*Ansambel Brides in Bloom Apple Musicus
*Ansambel Brides in Bloom Deezeris
*Ansambel Brides in Bloom Tidalis
*YouTube Music
*Amazon Music